CELEX: 32017R0751
Language: fi
Date: 2017-03-16 00:00:00
Title: Komission delegoitu asetus (EU) 2017/751, annettu 16 päivänä maaliskuuta 2017, delegoitujen asetusten (EU) 2015/2205, (EU) 2016/592 ja (EU) 2016/1178 muuttamisesta tiettyjen OTC-johdannaisia käsittelevien vastapuolten määritysvelvollisuuden noudattamista koskevan määräajan osalta (ETA:n kannalta merkityksellinen teksti. )

29.4.2017   
            
            
               FI
            
            
               Euroopan unionin virallinen lehti
            
            
               L 113/15
            
         KOMISSION DELEGOITU ASETUS (EU) 2017/751,
   annettu 16 päivänä maaliskuuta 2017,
   delegoitujen asetusten (EU) 2015/2205, (EU) 2016/592 ja (EU) 2016/1178 muuttamisesta tiettyjen OTC-johdannaisia käsittelevien vastapuolten määritysvelvollisuuden noudattamista koskevan määräajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Komission delegoiduissa asetuksissa (EU) 2015/2205 (2), (EU) 2016/592 (3) ja (EU) 2016/1178 (4) määritetään neljä vastapuolten ryhmää, jotta voidaan vahvistaa ne päivämäärät, jolloin niiden määritysvelvollisuudet tulevat voimaan. Vastapuolet on ryhmitelty OTC-johdannaisiin liittyvän oikeuskelpoisuutensa ja toimintakykynsä sekä kaupankäyntitoimintansa mukaan.
            
         
               (2)
            
            
               Määritysvelvollisuuden oikea-aikaisen ja asianmukaisen soveltamisen varmistamiseksi vastapuolten eri ryhmiin sovellettiin porrastettuja siirtymäaikoja.
            
         
               (3)
            
            
               Ryhmään 3 kuuluvia vastapuolia koskevaa määritysvelvollisuuden voimaantulopäivää vahvistettaessa on otettu huomioon, että useimmat niistä saavat pääsyn keskusvastapuoleen vain ryhtymällä määritysosapuolen asiakkaaksi tai epäsuoraksi asiakkaaksi.
            
         
               (4)
            
            
               Vastapuolet, joilla on vähiten toimintaa OTC-johdannaisten alalla, kuuluvat ryhmään 3. Viimeaikaiset tiedot viittaavat siihen, että mainitun ryhmän vastapuolilla on huomattavia vaikeuksia, kun ne suorittavat tarpeellisia järjestelyjä kyseisten johdannaissopimusten määrittämiseksi. Vaikeuksien taustalla on monitahoisia kysymyksiä, jotka koskevat pääsyä molempiin määritysmenettelyihin eli asiakkaiden määritys ja epäsuorien asiakkaiden määritys.
            
         
               (5)
            
            
               Ensinnäkin asiakkaiden määritysmenettelyissä määritysosapuolilla näyttää olevan kustannussyistä vain vähän kannustimia kehittää laajamittaisesti niiden asiakkaiden määritystä koskevaa tarjontaa. Tämä korostuu entisestään OTC-johdannaisten alalla toimintavolyymiltaan pienten vastapuolten kohdalla. Lisäksi asiakkaiden määritystä koskeviin toimintoihin sovellettavia pääomavaatimuksia koskevaa sääntelykehystä ollaan muuttamassa, mikä luo epävarmuustekijöitä, jotka estävät määritysosapuolia kehittämästä asiakkaiden määritystä koskevan tarjonnan valikoimaa.
            
         
               (6)
            
            
               Toiseksi epäsuoraa määritystä koskevien menettelyjen osalta tarjonnan puuttuminen on johtanut siihen, että vastapuolilla ei tällä hetkellä ole pääsyä keskusvastapuoleen ryhtymällä määritysosapuolen epäsuoraksi asiakkaaksi.
            
         
               (7)
            
            
               Näiden vaikeuksien vuoksi ja jotta kyseisille vastapuolille voidaan tarjota lisäaikaa tarvittavien määritysmenettelyjen saattamiseksi valmiiksi, on asianmukaista lykätä niitä päivämääriä, jolloin ryhmään 3 kuuluvien vastapuolten määritysvelvollisuus tulee voimaan. Kannustimet, jotka koskevat konsernin sisäisiin transaktioihin liittyvien riskien hallinnan keskittämistä konsernin sisällä, on kuitenkin jo otettu huomioon, ja päivämäärien lykkääminen ei vaikuta kyseisiin kannustimiin ja päivämääriin, jotka koskevat tiettyjä samaan konserniin kuuluvien vastapuolten välisiä OTC-johdannaisia.
            
         
               (8)
            
            
               Kun otetaan huomioon määritysmenettelyjen vahvistamisen aiheuttamat myönteiset vaikutukset ja jotta voidaan välttää kaksinkertainen työ, joka liittyy määritysvelvollisuuden piiriin kuuluvien eri omaisuusluokkien määrityksen järjestelyjen suorittamisesta, on asianmukaista yhdenmukaistaa uudet päivämäärät, jolloin ryhmään 3 kuuluvien vastapuolten määritysvelvollisuus tulee voimaan.
            
         
               (9)
            
            
               Delegoituja asetuksia (EU) 2015/2205, (EU) 2016/592 ja (EU) 2016/1178 olisi sen vuoksi muutettava.
            
         
               (10)
            
            
               Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen, jäljempänä ’EAMV’, on toimittanut komissiolle.
            
         
               (11)
            
            
               EAMV on järjestänyt avoimen julkisen kuulemisen teknisten sääntelystandardien luonnoksista, joihin tämä asetus perustuu, analysoinut mahdollisia asiaan liittyviä kustannuksia ja hyötyjä, pyytänyt lausunnon Euroopan parlamentin ja neuvoston asetuksen (EU) N:o 1095/2010 (5) 37 artiklalla perustetulta arvopaperimarkkina-alan osallisryhmältä ja kuullut Euroopan järjestelmäriskikomiteaa,
            
         ON HYVÄKSYNYT TÄMÄN ASETUKSEN:
   1 artikla
   Delegoidun asetuksen (EU) 2015/2205 muutos
   Korvataan delegoidun asetuksen (EU) 2015/2205 3 artiklan 1 kohdan c alakohta seuraavasti:
   
      
                  ”c)
               
               
                  21 päivänä kesäkuuta 2019, kun kyseessä ovat ryhmään 3 kuuluvat vastapuolet;”
               
            
   2 artikla
   Delegoidun asetuksen (EU) 2016/592 muutos
   Korvataan delegoidun asetuksen (EU) 2016/592 3 artiklan 1 kohdan c alakohta seuraavasti:
   
      
                  ”c)
               
               
                  21 päivänä kesäkuuta 2019, kun kyseessä ovat ryhmään 3 kuuluvat vastapuolet;”
               
            
   3 artikla
   Delegoidun asetuksen (EU) 2016/1178 muutos
   Korvataan delegoidun asetuksen (EU) 2016/1178 3 artiklan 1 kohdan c alakohta seuraavasti:
   
      
                  ”c)
               
               
                  21 päivänä kesäkuuta 2019, kun kyseessä ovat ryhmään 3 kuuluvat vastapuolet;”
               
            
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 201, 27.7.2012, s. 1.
   
      (2)  Komission delegoitu asetus (EU) 2015/2205, annettu 6 päivänä elokuuta 2015, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 314, 1.12.2015, s. 13).
   
      (3)  Komission delegoitu asetus (EU) 2016/592, annettu 1 päivänä maaliskuuta 2016, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 103, 19.4.2016, s. 5).
   
      (4)  Komission delegoitu asetus (EU) 2016/1178, annettu 10 päivänä kesäkuuta 2016, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 195, 20.7.2016, s. 3).
   
      (5)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).